Luoyang Halal Restaurants, Luoyang Muslim Restaurants, Halal food in Luoyang, Muslim Food in Luoyang. : Yipinxuan Restaurant
Luoyang Halal Restaurants
Home Luoyang Halal Restaurants Yipinxuan Restaurant
Cuisine: Local Luoyang Muslim Cuisine
Add: No. 196, North Street, Laocheng District, Luoyang Astrology Ephemeris Files for 9000 years - Astrodienst Guest user u1357191848
28-Aug-2016, 19:28 UT/GMT Raop+5 von Cro | CD | gebraucht | eBay
Details zu Raop+5 von Cro | CD | gebraucht
Raop+5 von Cro | CD | gebraucht
30. Jul. 2017 01:07:11 MESZ
Cro - Raop + 5 (Musik-CD)
CRO Raop +5 CD NEU & OVP
NEU CD Cro - Raop + 5 #G56844822 Die Kommissaris se Spook by Claudio Ruggeri by Claudio Ruggeri - Read Online
Publisher: BadPressReleased: Dec 1, 2018ISBN: 9781507192849Format: book
Die Kommissaris se Spook - Claudio Ruggeri
Nota deur die Skrywer
Hierdie boek is die vrug van die verbeelding.
Enige verwysing na werklike gebeure en / of eintlike bestaande persone wat daarin voorkom, moet as suiwer toeval beskou word.
Pa, kan ons polisie en rowers speel? Luca het gewoonlik hierdie vraag aan sy pa gevra wanneer hy 'n bietjie terneergedruk gevoel het, dit was vir hom groot pret om in die huis rond te hardloop, die regte teenmiddel vir swak punte.
Elke keer as dit gebeur is sy pa eers vir 'n paar sekondes stil, voordat hy hom antwoord; hy sou eers intens na sy seun kyk, vraend en probeer vasstel wat die motivering is; totdat hy besef dat sy seun net 'n groot behoefte aan pret het, hy kon hom nie weier nie.
Goed, goed, maar wees gewaarsku, dié keer hou jy my nie vir die gek nie!
Haha, goed Pa, Pa se hare is alreeds grys...
Met hierdie woorde draai die pa instinktief na die spieël van die eetkamer toe, sy agtjarige seun was reg.
Skielik begin hulle mekaar te jaag, net soos wat hulle daarvan gehou het om te speel; hulle het gewoonlik vir 'n minuut of so eers in die huis rondgehardloop, die tyd wat dit Luca geneem het om in sy ouers se kamer in te bars waar hy gewoonlik saans sy ma gevind het wat desperaat probeer het om sy eenjarige tweeling susters aan die slaap te maak.
Dan skree hy hard "Hierdie is 'n rooftog en hande in die lug", die toneel wat gevolg het, was altyd dieselfde, die tweeling begin huil, sy ma, Arianna, belowe om hom 'n paar klappe te gee en uiteindelik keer sy pa wat hom dan na sy kamer vergesel.
Sy pa is Vincent Germano, 'n Kommissaris in die Polisie, hy kon dit nie help nie, maar hy het 'n bietjie ongemaklik gevoel wanneer hy gedwing is om iemand in hegtenis te neem by sy huis.
Hy is gebore in San Francisco vyf en veertig jaar terug, aan Italiaanse ouers. Op die ouderdom van drie en twintig, as 'n gradeplegtigingsgeskenk het sy familie besluit om hom te bederf met 'n reis na Italië, die land wat sy ma, pa, tannies en ooms baie jare gelede verlaat het.
Vincent is van toe af altyd daar, hy het vir Arianna ontmoet, hulle het verlief geraak en kort daarna het hy aansoek gedoen by die polisie; sommige mense is gebore om net een tipe beroep te doen, hy is gebore om 'n polisieman te wees net soos sy pa in die FBI.
Buiten sy beroep, het hy nie veel van sy pa geërf nie, maar hulle het dieselfde intense kyk gehad en die gewoonte om elke polisie operasie 'n Engelse naam te gee.
Hulle het soms oor die telefoon gepraat, Germano senior het vir sy seun kosbare advies gegee, wat in sommige ondersoeke geblyk het om waardevol te wees.
Insig en motief, insig en motief, is woorde wat die jonger Germano selfs vandag nog aan homself herhaal; soms wanneer sy ondersoeke tot stilstand gekom het, het hy net weer gedink aan hierdie woorde van sy pa wat hom toegelaat het om suksesvol te wees in iets eenvoudig, maar terselfdertyd ook baie moeilik.
Soms is dit nodig om eers 'n tree terug te staan om die volledige prentjie te aanskou; voordat jy op die fynere besonderhede kan ingaan en nie voor dan nie.
Die Kommissaris moet homself elke keer dwing om sy gedagtegang in orde te kry; te veel kere raak hy betrokke by die saak wat hy probeer oplos. Dit was natuurlik 'n fout, maar hy het homself oortuig dat wanneer jy op die spoor van verkragters, moordenaars en afpersers is, kan jy nie bekostig om voor te gee dat dit net 'n boete kaartjie is wat jy vir iemand uitskryf nie.
Daardie aand in die vroeë lente het Kommissaris Germano te moeg gevoel om soos gewoonlik met sy hond, Black te gaan stap. Nadat hy sy seun na sy kamer vergesel het, het hy besluit om te kyk wat op TV is en nadat hy deur die kanale gefladder het, het hy dit op die Milaan-Rome wedstryd gehou. Die spel was opwindend, sodat hy 'n sigaret opsteek en daarvan oortuig is dat hy sy aand so sou beëindig deur te kyk hoe twee en twintig mans agter 'n bal aanhardloop.
Met net 'n paar minute oor van die wedstryd, lui die telefoon, hy weet sommer dat dit net vir hom kan wees daardie tyd van die aand, maar laat sy vrou toe om dit te antwoord.
Vinnie! Vinnie dit is vir jou...
Germano draai die volume af en antwoord die telefoon in die sitkamer.
Dit is ek.
Goeienaand Kommissaris, dit is Di Girolamo wat praat...
Inspekteur Giulio di Girolamo was goed voorbereid, oplettend en agtermekaar, sy enigste fout is 'n gebrek aan insig en ondersoek vaardighede wat jy nie kan leer in 'n klaskamer of by die universiteit nie.
More is dit Sondag...
Perfek, ons sal mekaar ses dertig ontmoet by die polisiestasie, laat weet vir Pennino, Fiorini en Venditti, ek sal Inspekteur Parisi kontak.
Goed so, sien jou more.
Dankie, sien jou more.
Die volgende dag was daar 'n spesiale middagete gereël by sy skoonma se restourant, hy sal 'n bietjie later opdaag.
Operasie EXTRA TIME is 'n maand van te vore op die been gebring, nadat 'n jong sokker skeidsregter 'n verklaring by die polisiestasie kom aflê het dat hy onderworpe was aan brute en dreigende gedrag tydens die wedstryd die vorige dag.
Skeidsregter De Simoni het alles breedvoerig verduidelik van wat hy moes deurmaak aan die hande van die tuisskare, tydens en ná die wedstryd van Virtus-Real, beide spanne is van Castelli Romani.
Die konstabel wat sy verklaring die Maandag geneem het was Valentina Fiorini, 'n vrou van ongeveer dertig en met vier jaar diens in die polisie; wat belangrike ervaring in die dorp Crotone opgedoen het en besluit het om 'n oorplasing te vra na 'n polisiestasie in Castelli Romani, net buite Rome en dit was redelik vinnig goedgekeur.
So, om alles op te som...meneer De Simoni is u seker dat dit net ondersteuners van Virtus was, wat u gedreig het?
Ek is seker, tydens halftyd het hulle selfs probeer om in my kleedkamer in te kom, hulle het 'n dooie kat in hul hande gehad en hulle het vir my gesê dat ek dieselfde paadjie sou loop.
Maar wat wou hulle gehad het?
Volgens hulle moes ek 'n paar van Real se spelers afgestuur het en ten minste een strafskop toegestaan het.
Die mense is mal... uiter Fiorini, wat kon aflei uit die skeidsregter se gesigsuitdrukking onder watse geweldige druk hy gister was, sy sug en gaan voort.
U moet steeds alles in die verslag neerskryf, ons sal kyk wat ons moontlik kan doen...dit laat my dink, wat is die naam van die span nou weer?
Die twee groet met 'n handdruk, De Simoni verlaat die polisiestasie terwyl Fiorini vir 'n oomblik stom staan, onseker of sy met Germano oor die insident moet praat wanneer hy terugkeer.
Die Kommissaris het in die laatmiddag teruggekeer, toe dit reeds donker was, dit was die einde van Maart, en die tyd van die dag het die skemer gou gedaal.
Konstabel Fiorini wag 'n paar minute, dan stap sy haar hoof se kantoor binne en vertel hom van die skeidsregter se ongelukkige wedervaringe.
Valentina, wat dink jy van dit? Germano noem almal op hul voorname wanneer hy die geleentheid kry.
Hierdie ondersteuners van Virtus is net soos diere...
Ek verstaan, hoekom kontak jy nie die Sokker Federasie en hoor of daar enige ander insidente plaasgevind het soortgelyk aan die by Virtus nie, dan kom vul jy my in.
'n Paar dae later rapporteer Fiorini terug aan Germano.
Ek het 'n bietjie nuus oor Virtus.